Sammenlignet med resten af Danmark er det færrest nordjyder, der får tilkendt førtidspension. Rebild Kommune tilkender færrest førtidspensioner i Nordjylland. - Vores generelle indtryk er de nordjyske kommuner faktisk har et fornuftigt menneskesyn, siger Ivan Zieglers, formand for HK Nordjylland til P4 Nordjylland. Men den holdning deler man ikke hos Dank Metal. - Set med vores øjne, der synes vi faktisk det er skidt, siger næstformand i Dansk Metal Aalborg, Tage Nielsen til P4 Nordjylland. Han mener, det er for svært at få tilkendt en førtidspension.

Referat:
Færre nordjyder får tilkendt førtidspension sammenlignet med resten af landet. Om det er godt eller skidt, er fagforeningerne uenige om.